open-index/open-wikipedia-markdown huggingface dataset:
ერცკანცლერი

**ერცკანცლერი** () — ერთ-ერთი უმაღლესი სახელმწიფო თანამდებობა საღვთო რომის იმპერიაში, იმპერიის კანცელარიის ხელმძღვანელი და იმპერატორის შემდეგ მეორე პირი სახელმწიფოში. თავსართი „ერც-“ („არქი-“, უმაღლესი) აღნიშნავდა თანამდებობის უფრო მაღალ სტატუსს, ვიდრე სხვა სახელმწიფოებისა და მმართველების კანცლერები. იმპერიის ერცკანცლერის პოსტი გვიანი შუა საუკუნეებიდან 1806 წლამდე ეკუთვნოდა მაინცის კურფიურსტ-არქეიპისკოპოსს.

## ლიტერატურა 
* Peter Claus Hartmann: *Das Heilige Römische Reich deutscher Nation in der Neuzeit. 1486–1806*. Reclam, Stuttgart 2005, ISBN 3-15-017045-1, (*Universal-Bibliothek* 17045), S. 69–71.

## რესურსები ინტერნეტში 
* Interdisziplinärer Arbeitskreis Kurmainz und der Erzkanzler des Reiches 
* Peter Claus Hartmann: Mainzer Kurfürsten als Reichserzkanzler 

კატეგორია:საღვთო რომის იმპერია
კატეგორია:წოდებები
არჩევითი კაპიტულაცია

[200პქ|მინი|მარჯვნივ|იმპერატორ [ლეოპოლდ I (საღვთო რომის იმპერია)|ლეოპოლდ I-ის არჩევითი კაპიტულაციის პირველი გვერდი]]
**არჩევითი კაპიტულაცია** — შუა საუკუნეებში დოკუმენტი, რომელსაც ხელი ეწერებოდა არჩევითი სახელმწიფო პოსტი კანდიდატის მიერ. დოკუმენტის თანახმად, არჩევნებში გამარჯვების შემთხვევაში იგი თანხმობას იძლეოდა ამ პოსტის მიღებაზე, ასევე საკუთარ თავზე იღებდა გარკვეულ ვალდებულებებს, რომლებიც ითვალისწინებდა ამომრჩეველთა ინტერესების დაკმაყოფილებასა თუ სხვა ქმედებების განხორციელებას საგარეო ან საშინაო პოლიტიკაში. არჩევითი კაპიტულაციების ხელმოწერის პრაქტიკა არსებობდა პრაქტიკულად ყველა დასავლეთევროპულ არჩევით მონარქიაში, თუმცა განსაკუთრებული მნიშვნელობა ჰქონდა კაპიტულაციას საღვთო რომის იმპერიის იმპერატორისა, რომელიც ამ სახელმწიფოს კონსტიტუციური სამართლის ერთ-ერთ უმნიშვნელოვანეს როლს თამაშობდა.

## ლიტერატურა 
* იმპერატორ ლეოპოლდ I-ის არჩევითი კაპიტულაცია 

კატეგორია:საღვთო რომის იმპერია
კატეგორია:სამართლის ისტორია
ოსკარის 37-ე დაჯილდოება

**ოსკარის 37-ე დაჯილდოების ცერემონია** — საუკეთესო ფილმებისა და კინოხელოვანების რიგით 37-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. დაჯილდოება გაიმართა 1965 წლის 5 აპრილს. მასში მონაწილეობა მიიღო 1964 წელს გამოსულმა ფილმებმა.

## ლაურეატები
კატეგორია:ოსკარის დაჯილდოების ცერემონიები
პამპლონიტა

**პამპლონიტა** () — ქალაქი და მუნიციპალიტეტი კოლუმბიაში, ნორტე-დე-სანტანდერის დეპარტამენტში.

2005 წლის მონაცემებით, მოსახლეობა 4 767 ადამიანს შეადგენდა. ფართობი 176 კმ²-ია.

## იხილეთ აგრეთვე
* ნორტე-დე-სანტანდერის დეპარტამენტი

## რესურსები ინტერნეტში
* statoids.com-ის მონაცემები
* კოლუმბიის სტატისტიკის ეროვნული დეპარტამენტის 2005 წლის მონაცემები 

კატეგორია:ნორტე-დე-სანტანდერის დეპარტამენტის მუნიციპალიტეტები და ქალაქები
გუსტავ II ადოლფი

**გუსტავ II ადოლფი** (, ; დ. 9 დეკემბერი, 1594, სტოკჰოლმი, შვედეთი — გ. 6 ნოემბერი, 1632, ლიუტცენი, ლაიპციგის მახლობლად) — შვედეთის მეფე (1611–1632), კარლ IX-ისა და კრისტინა ჰოლშტაინ-გოტორფის ვაჟი. ხშირად უწოდებენ „თოვლის მეფეს“ ან „ჩრდილოეთის ლომს“. მისი ცხრამეტწლიანი მეფობა ერთ-ერთი ყველაზე ბრწყინვალე იყო შვედეთის ისტორიაში. არანაკლებ მნიშვნელოვანი იყო მისი მნიშვნელობა მსოფლიო ისტორიაში.

მეფობის პირველ წლებში დაჰყვა შვედეთის არისტოკრატიის სურვილს და კანცლერად დანიშნა აქსელ ოქსენშერნა. თავადაზნაურულ-აბსოლუტური სახელმწიფოს ფინანსური და სამხედრო ძლიერების განსამტკიცებლად გაატარა სახელმწიფო მმართველობის, სასამართლო და სხვა რეფორმები. მფარველობდა მრეწველობას, განსაკუთრებით უწყობდა ხელს სამთო-მეტალურგიული მრეწველობის განვითარებას. ებრძოდა დანიას, რუსეთსა და პოლონეთს ბალტიის ზღვაზე ბატონობისათვის. 1613 წელს კნერედის ზავით დაიბრუნა დანიის მიერ დაპყრობილი მიწები. 1614 წელს წამოიწყო რუსეთის წინააღმდეგ ომი, რომელიც 1617 წელს დასრულდა სტოლბოვოს ზავით. პოლონეთის მეფის სიგიზმუნდ III-ის პრეტენზიების გამო შვედეთის სამეფო ტახტზე, 1621 წელს გუსტავმა გაილაშქრა პოლონეთის წინააღმდეგ. ამ ლაშქრობისას მან  დაიპყრო რიგა, ლიფლანდია და პრუსიის ნავსადგურების უმრავლესობა (*იხ. ალტმარკის ზავი*). 

1630 წელს გუსტავ ადოლფი ჩაება ოცდაათწლიან ომში ანტიჰაბსბურგული კოალიციის მხარეს. გერმანიაში ლაშქრობისას გაიმარჯვა ბრაიტენფელდთან (1631 წლის 17 სექტემბერი) კათოლიკური ლიგის ჯარებზე. ამ გამარჯვებამ დიდი გავლენა მოახდინა ომის მსვლელობაზე და შემდგომ წარმატებებთან ერთად დიდი პოპულარობა მოუტანა გუსტავ ადოლფს გერმანელ პროტესტანტებს შორის. შვედებმა გაიმარჯვეს აგრეთვე ვალენშტაინის ჯარებზე 1632 წლის ნოემბერში ლიუტცენის ბრძოლში. მეფე ბრძოლაში დაიღუპა.

## რესურსები ინტერნეტში 
* კონრად ფერდინანდ მეიერის ნოველა „გუსტავ ადოლფის პაჟი“, სადაც მოთხრობილია გუსტავ-ადოლფისა და მისი პაჟის ცხოვრების უკანასკნელ თვეებზე 

## ლიტერატურა 
* *Hollenberg*. Svea Rikes Historia under K. Gustav-Adolf den stores regering. — 1790—1796 [доведено до 1628 года].
* *Cronholm*. Sveriges Historia under Gustav II Adolf regering. — 1857.
* *Droysen*. Gustav-Adolf. — 1869—1870.
* *Форстен Г. В.* Политика Швеции в смутное время («Ж. М. Н. Пр.», 1889—1890).
* *Gohdes, C. B. (Conrad Bruno)*, Under the banners of the snow king; a story of the Lutheran hero, Gustavus Adolphus. Imprint 1915.
* *Ивонин Ю. Е., Ходин А. А.* Густав II Адольф // Вопросы истории. 2010. № 9. — С. 52—69.

## სქოლიო
კატეგორია:ოცდაათწლიანი ომი
კატეგორია:შვედეთის მეფეები
კატეგორია:დაბადებული  9 დეკემბერი
კატეგორია:დაბადებული 1594
კატეგორია:გარდაცვლილი 6 ნოემბერი
კატეგორია:გარდაცვლილი 1632
კატეგორია:ბრძოლის ველზე დაღუპული მონარქები
ვატრა-დორნეი

**ვატრა-დორნეი** () — ქალაქი ჩრდილო-აღმოსავლეთ რუმინეთში, სუჩავის ჟუდეცში. 2011 წლის მდგომარეობით ქალაქში ცხოვრობდა 13,659 ადამიანი. მდებარეობს მდინარეების ბისტრიცისა და დორნის შეერთების ადგილას, ზღვის დონიდან 800 მ სიმაღლეზე. ვატრა-დორნეი ცნობილი სამთო-სათხილამურო კურორტია. განვითარებულია ტურიზმი. გარშემორტყმულია ტყეებით. არის ოტელები, მუზეუმები და სხვა.

## სქოლიო
კატეგორია:რუმინეთის ქალაქები
სფინტუ-გეორგე

**სფინტუ-გეორგე** () — ქალაქი ცენტრალურ რუმინეთში, ტრანსილვანიის სამხრეთ-აღმოსავლეთ ნაწილში, კოვასნის ჟუდეცში. 2011 წლის მდგომარეობით ქალაქში ცხოვრობდა 54,312 ადამიანი. მდებარეობს მდინარე ოლტის ნაპირზე, ზღვის დონიდან 555 მ სიმაღლეზე. ტრანსილვანიის ერთ-ერთი უძველესი ქალაქია. პირველად მოიხსენიება 1332 წელს. ქალაქი ეკონომიკურად განვითარდა XIX საუკუნის მეორე ნახევრიდან.

## რესურსები ინტერნეტში 
## სქოლიო
კატეგორია:რუმინეთის ქალაქები
ზბიგნევ რომაშევსკი

**ზბიგნევ რომაშევსკი** ( დ. 2 იანვარი, 1940, ვარშავა — გ. 13 თებერვალი, 2014, ვარშავა) — პოლონელი პოლიტიკოსი, ადამიანის უფლებების აქტივისტი, რადიო „სოლიდარობის“ დამაარსებელი. 1989–2011 წლებში იყო პოლონეთის რესპუბლიკის სენატის წევრი. 2007 წლის 28 ნოემბრიდან 2011 წლის 7 ნოემბრამდე კი იყო სენატის მარშალის მოადგილე.

## რესურსები ინტერნეტში
* 

კატეგორია:პოლონელი პოლიტიკოსები
კატეგორია:დაბადებული 2 იანვარი
კატეგორია:დაბადებული 1940
კატეგორია:გარდაცვლილი 13 თებერვალი
კატეგორია:გარდაცვლილი 2014
კატეგორია:დისიდენტები
კატეგორია:ვარშავაში დაბადებულები
ნიკოლოზ კვასხვაძე

**ნიკოლოზ კვასხვაძე** (დ. 15 აპრილი, 1988) — ქართველი ფეხბურთელი, ქუთაისის „ტორპედოს“ ნახევარმცველი.

## ტიტულები 
* საქართველოს თასის ფინალისტი (2): 2012/2013, 2013/2014
* საქართველოს სუპერთასის გამარჯვებული (1): 2013/2014.
* საქართველოს სუპერთასის ფინალისტი (1): 2008/2009

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* პროფილი ტორპედოს ოფიციალურ საიტზე 

კატეგორია:დაბადებული 1988
კატეგორია:ქართველი ფეხბურთელები
კატეგორია:ზესტაფონის ფეხბურთელები
კატეგორია:გაგრას ფეხბურთელები
კატეგორია:ქუთაისის ტორპედოს ფეხბურთელები
კატეგორია:ბოლნისის სიონის ფეხბურთელები
კატეგორია:საჩხერის ჩიხურას ფეხბურთელები
კატეგორია:დაბადებული 15 აპრილი
ფორმულა ერთის მსოფლიო ჩემპიონების სია

ფორმულა ერთი, შემოკლებით F1, – ბოლიდებით რბოლის უმაღლესი კლასი, რომელსაც ატარებს ავტომობილების საერთაშორისო ფედერაციის (FIA) — მოტოსპორტის მსოფლიო მმართველი ორგანო. სახელი „ფორმულა“ გულისხმობს წესების ერთობლიობას, რომელსაც ყველა მონაწილე და მანქანა უნდა შეესაბამებოდეს. ფორმულა 1-ის მსოფლიო ჩემპიონატის სეზონი შედგება რბოლების სერიისგან, რომელიც ცნობილია გრან-პრის სახელით, იმართება როგორც წესი, სპეციალურად შექმნილ წრეებზე და ზოგიერთ შემთხვევაში ქალაქის დახურულ ქუჩებში. პილოტების მსოფლიო ჩემპიონის ტიტულით FIA აჯილდოვებს ფორმულა 1-ის ყველაზე წარმატებულ მძღოლს სეზონის განმავლობაში დაგროვებული ქულების მიხედვით. პილოტების მსოფლიო ჩემპიონატს პილოტი იგებს მაშინ, როდესაც მათემატიკურად აღარ არის შესაძლებელი მისი ქულების გათანაბრება. მიუხედავად იმისა, რომ პილოტთა მსოფლიო ჩემპიონის ვინაობა ძირითადად სეზონის შუაში უკვე გარკვეულია, ჯილდო მას მაინც წლის ბოლოს, FIA-ს დაჯილდოების ცერემონიაზე გადაეცემა. , რეკორდსმენი 2002 წლამდე, ფანხიომ ხუთჯერ მოიგო ფორმულა ერთის მსოფლიო ჩემპიონატი.]]
## მსოფლიო ჩემპიონები სეზონების მიხედვით 
### განმარტება 
:* (ფიფქი) — აღნიშნავს იმ გუნდებს, რომლებმაც ამავე სეზონში მოიგეს კოსნტრუქტორების ჩემპიონატი (ჯილდოები 1958 წლის სეზონიდან).

## ლიტერატურა 
* 

## რესურსები ინტერნეტში 
* GrandPrix.com&nbsp;– გრან-პრის ენციკლოპედია 
* Formula1.com&nbsp;– ჩემპიონების დარბაზი
* ChicaneF1&nbsp;– ჩემპიონი მრბოლელები 
* ფორმულა ერთის ჩემპიონები

## სქოლიო 
კატეგორია:ფორმულა ერთი
კატეგორია:ფორმულა 1-ის მრბოლელები
კატეგორია:ფორმულა 1-ის მსოფლიო ჩემპიონები
ჰაილბრონის ლიგა

მინი|მარჯვნივ|ჰაილბრონის კავშირის დაარსება 1633 წელს (1842 წლის ლითოგრაფია)
**ჰაილბრონის ლიგა** — ალიანსი შვედეთს, საფრანგეთსა და დასავლეთ გერმანიის პროტესტანტ მთავრებს შორის კათოლიკური ლიგის წინააღმდეგ ოცდაათწლიანი ომის დროს. ლიგის დამფუძნებელ ხელშეკრულებას ხელი მოეწერა ჰაილბრონში, გერმანიაში, 1633 წლის 23 აპრილს.

## ლიტერატურა 
* Johannes Kretzschmar: *Der Heilbronner Bund*, Lübeck: Rathjens 1922 (3 Bde.).
* Herbert Langer: *Der Heilbronner Bund (1633–35).* In: Volker Press/Dieter Stievermann (Hrsg.): *Alternativen zur Reichsverfassung in der Frühen Neuzeit?* Oldenbourg, München 1995, S. 113–122 (*Schriften des Historischen Kollegs*, Kolloquien, Bd. 23), ISBN 3486560352.

კატეგორია:ოცდაათწლიანი ომი
ერცჰერცოგი

200px|მინი|ავსტრიის ერცჰერცოგების გვირგვინი
**ერცჰერცოგი** () — წოდება, რომელსაც იყენებდნენ მარტოოდენ ავსტრიის ჰაბსბურგთა მონარქიული სახლის წარმომადგენლები. შუა საუკუნეებისა და ახალი ეპოქის გერმანიის წოდებების იერარქიაში ერცჰერცოგი იდგა ჰერცოგზე მაღლა, მაგრამ კურფიურსტსა და მეფეზე დაბლა. ეს წოდება ყველაზე ახლოსაა დიდი ჰერცოგის () წოდებასთან, რომელიც გერმანიაში XIX საუკუნის დასაწყისამდე არ გამოიყენებოდა.

## რესურსები ინტერნეტში 
* ერცჰერცოგის წოდების თანამედროვე გამოყენება
* EtymologyOnLine
* Use of the title «archduke» in contemporaneous documents

კატეგორია:ჰაბსბურგები
კატეგორია:არისტოკრატიული წოდებები
კატეგორია:ავსტრიის ისტორია
ზემო საქსონიის ოლქი

[მინი|მარჯვნივ|300პქ|[საიმპერიო ოლქი|საიმპერიო ოლქების რუკა XVI საუკუნის დასაწყისში. ზემო საქსონიის ოლქი გამოყოფილია ვარდისფრად]]
**ზემო საქსონიის ოლქი** () — საღვთო რომის იმპერიის ერთ-ერთი საიმპერიო ოლქი.

ზემო საქსონიის ოლქი შეიქმნა 1512 წელს და მოიცავდა შუა და ჩრდილო-აღმოსავლეთ გერმანიის ტერიტორიებს. ოლქის მართვის ორგანოებში სრულიად დომინირებდა საქსონიის კურფიურსტი.

კატეგორია:საიმპერიო ოლქები
რუმინეთ-საქართველოს ურთიერთობები

**რუმინეთ-საქართველოს ურთიერთობები** — სახელმწიფო ურთიერთობები რუმინეთსა და საქართველოს შორის. რუმინეთთან დიპლომატიური ურთიერთობები დამყარდა 1992 წლის 25 ივლისს. საქართველოს რესპუბლიკის უზენაესი საბჭოს 1991 წლის 9 აპრილის საქართველოს დამოუკიდებლობის გამოცხადების შემდეგ, რუმინეთი პირველი სახელმწიფო იყო, რომელმაც 1991 წლის 27 აგვისტოს აღიარა საქართველოს დამოუკიდებლობა.

## ისტორია
საქართველოსა და რუმინეთის გამაერთიანებელ სიმბოლოს წარმოადგენს ანთიმოზ ივერიელი. ქართველმა მწიგნობარმა, საეკლესიო და პოლიტიკურმა ფიგურამ, მთელი  თავისი  მოღვაწეობა  რუმინეთის კულტურის აღორძინების საქმეს მიუძღვნა. მან დიდი  წვლილი  შეიტანა რუმინული სალიტერატურო ენის განვითარებასა და წიგნის ბეჭდვის საქმეში.  მის  სახელთანაა დაკავშირებული 1709 წელს, ქ. თბილისში, პირველი სტამბის დაარსება, სადაც იმავე წელს დაიბეჭდა სახარება, შემდეგ კი „ვეფხისტყაოსანი“. 

რუმინეთში, ქ. ბუქარესტში, წმინდა ანთიმოზ ივერიელის სახელობის მონასტერია, სადაც ყოველი წლის 27 სექტემბერს  წმინდა ანთიმოზ ივერიელის ხსენების დღე აღინიშნება. 

1991 წლის 9 აპრილის საქართველოს რესპუბლიკის უზენაესი საბჭოს მიერ დამოუკიდებლობის გამოცხადებას მალევე მოჰყვა აღიარებები სხვადასხვა სახელმწიფოების მიერ. 1991 წლის 27 აგვისტოს პირველი მათგანი რუმინეთი იყო.

Ruminetis mier saqarTvelos respublikis agareba (ro).jpg|რუმინეთის მიერ საქართველოს რესპუბლიკის აღიარების დეკლარაცია (რუმინულ ენაზე)
Ruminetis mier saqarTvelos respublikis agareba (ru).jpg|რუმინეთის მიერ საქართველოს რესპუბლიკის აღიარების დეკლარაცია (რუსულ ენაზე)
Ruminetis mier saqarTvelos respublikis agarebis samadlobeli (en).jpg|საქართველოს რესპუბლიკის პრეზიდენტის მადლობის წერილი რუმინეთის პრეზიდენტს (ინგლისურ ენაზე)

2022 წლის 11 ოქტომბერს საქართველომ და რუმინეთმა ხელი მოაწერეს სტრატეგიული თანამშრომლობის დეკლარაციას.

## საქართველოს ელჩები რუმინეთში
*გრიგოლ ქათამაძე (2000 — 2004)  (რეზიდენციით ქ. კიევი);
*ზურაბ ბერიძე (2004 — 2008);
*ლევან მეტრეველი (2008 — 2011);
*ილია გიორგაძე (5 აპრილი, 2012 — 13 აგვისტო, 2017);
*ნიკოლოზ ნიკოლოზიშვილი (13 აგვისტო, 2017 — 2022);
*თამარ ბერუჩაშვილი (2022 -  დღემდე).

## რუმინეთის ელჩები საქართველოში 
*კონსტანტინ გირბეა (Constantin Garbea; 1999 — 2006);
*დან მიჰაი ბარლიბა (Dan Mihai Barliba; 2006 — 2012);
*დუმიტრუ ბადეა (Dumitru Badea; მარტი, 2012 — 2016);
*რადუ ლივიუ ჰორუმბა (Radu-Liviu Horumbă; 2016 — 2019)
*რეზვან როტუნდუ (Răzvan Rotundu; 2021 — დღემდე).

## იხილეთ აგრეთვე 
* საქართველო-ევროპის კავშირის ურთიერთობები

## რესურსები ინტერნეტში 
* საქართველოს საგარეო საქმეთა სამინისტრო რუმინეთთან ურთიერთობის შესახებ 
* რუმინეთის საგარეო საქმეთა სამინისტრო

## სქოლიო
კატეგორია:საქართველოს დიპლომატიური ურთიერთობები
კატეგორია:რუმინეთის დიპლომატიური ურთიერთობები
კატეგორია:საქართველოს საგარეო ურთიერთობები
კატეგორია:რუმინეთის საგარეო ურთიერთობები
კატეგორია:დიპლომატიური ურთიერთობები ანბანის მიხედვით
რიმნიკუ-ვილჩა

**რიმნიკუ-ვილჩა** () — ქალაქი სამხრეთ რუმინეთში, ვლახეთის რეგიონში, ვილჩის ჟუდეცში. 2011 წლის მდგომარეობით ქალაქში ცხოვრობდა 92,573 ადამიანი. მდებარეობს მდინარე ოლტის ნაპირას, ზღვის დონიდან 240-260 სიმაღლეზე. პირველად მოიხსენიება როგორც „თავადური ქალაქი რიმნიკი“. ცნობილია 1388 წლიდან. 1999 წლის 11 აგვისტოს ქალაქიდან ჩანდა მზის სრული დაბნელება, რომელიც გაგრძელდა 2 წუთი და 23 წამი.

## რესურსები ინტერნეტში 
## სქოლიო
კატეგორია:რუმინეთის ქალაქები
საიმპერიო რაინდი

[მინი|მარჯვნივ|200პქ|[ფრანც ფონ ზიკინგენი — XVI საუკუნის ერთ-ერთი საიმპერიო რაინდი]]
**საიმპერიო რაინდი** () — საღვთო რომის იმპერიის უტიტულო არისტოკრატიის კატეგორია, საღვთო რომის იმპერიის იმპერატორის უშუალო ვასალები, რომლებმაც მიიღეს მიწა სამხედრო სამსახურისთვის. საიმპერიო რაინდებისთვის თავადის სტატუსის მინიჭების შემთხვევები ძალიან იშვიათი იყო. ისინი არ განეკუთვნებოდნენ საიმპერიო წოდებებს, რადგან არ იხდიდნენ სახელმწიფო გადასახადებს, შესაბამისად, მონაწილეობას არ იღებდნენ არც იმპერიის რაიხსტაგში და არც საიმპერიო ოლქების საბჭოებში.

## რესურსები ინტერნეტში 
*
*Kurt Andermann: *Reichsritterschaft.* In: Historisches Lexikon Bayerns

კატეგორია:საღვთო რომის იმპერია
უზბეკური ვიკიპედია

**უზბეკური ვიკიპედია** () — ვიკიპედიის განყოფილება უზბეკურ ენაზე. გაეშვა 2004 წლის იანვარში. 2012 წლის 5 ივლისისთვის მოიცავდა 20 000 სტატიას, იმავე წლის ბოლოს სტატიათა რაოდენობა 60 000-მდე გაიზარდა. 2012 წლის დეკემბერში ბოტების დახმარებით შეიქმნა სტატიები დასახლებულ პუნქტებზე. alexa.com-ის სტატისტიკური მონაცემების თანახმად, უზბეკეთში ყველაზე მონახულებადი საიტებიდან ვიკიპედია მე-10 ადგილზე იმყოფება. 2014 წლის თებერვლის მონაცემებით, უზბეკურ ვიკიპედიაში ხელმისაწვდომია დაახლოებით 127 ათ. სტატია. ჰყავს 8 ადმინისტრატორი.

## რესურსები ინტერნეტში 
* უზბეკური ვიკიპედია 
* უზბეკური ვიკიპედიის მობილური ვერსია 

კატეგორია:ვიკიპედიები ენების მიხედვით
მინანგკაბაუ ვიკიპედია

**მინანგკაბაუ ვიკიპედია** () — ვიკიპედიის განყოფილება მინანგკაბაუზე. გაეშვა 2013 წლის 29 იანვარს. მოთხოვნა გაშვებაზე დააკმაყოფილა Language committee-მა. იმავე წლის 7 თებერვალს გაეშვა ოფიციალურად. 2013 წლის სექტემბრისთვის სტატიათა რაოდენობამ მიაღწია 150,000 ათასს. 2014 წლის თებერვლის მდგომარეობით მოიცავს დაახლოებით 227 ათას სტატიას. ჰყავს 3 ადმინისტრატორი.

## რესურსები ინტერნეტში 
* მინანგკაბაუ ვიკიპედია 
* მინანგკაბაუ ვიკიპედიის მობილური ვერსია 

კატეგორია:ვიკიპედიები ენების მიხედვით
მინანგკაბაუ

**მინანგკაბაუ** — ინდონეზიაში, ძირითადად კუნძულ სუმატრაზე მცხოვრები ხალხი. მინანგკაბაუ ენა ახლოა ინდონეზიურთან და განეკუთვნება მალაიურ-პოლინეზიურ ენებს. რელიგია — მუსლიმანობა. უკვე XIII საუკუნეში ჰქონდათ ადრინდელი ფეოდალური სამთავრო. XIX საუკუნის I ნახევარში იბრძოდნენ კოლონიური დამპყრობლების წინააღმდეგ. მათი ძირითადი საქმიანობაა ბრინჯის მოყვანა. XX საუკუნის დასაწყისიდან აშენებენ ტექნიკურ კულტურებს (კაუჩუკი და სხვა). მისდევენ მესაქონლეობასა და ხელოსნობას, განვითარებულ კაპიტალისტურ ურთიერთობასთან ერთად შემორჩენილია თემი და დედისეულ-გვაროვნული წყობილების გადმონაშთები. მინანგკაბაუ აქტიურ როლს თამაშობს ინდონეზიის კულტურულ და პოლიტიკურ ცხოვრებაში.

## ლიტერატურა 
კატეგორია:ინდონეზიის ეთნიკური ჯგუფები
კატეგორია:მალაიზიის ეთნიკური ჯგუფები
კატეგორია:მინანგკაბაუ
კატეგორია:ეთნიკური ჯგუფები
საიმპერიო წოდებები

**საიმპერიო წოდებები** (საიმპერიო ჩინები; ) — საღვთო რომის იმპერიის სუბიექტები, რომლებსაც რაიხსტაგში ხმის უფლება ჰქონდათ. მათ ქვეშ მოიაზრებოდნენ ტერიტორიული წარმონაქმნები და პერსონები. ისინი უშუალოდ ემორჩილებოდნენ საღვთო რომის იმპერიის იმპერატორს და იმპერიის ხაზინაში იხდიდნენ გადასახადებს. საიმპერიო წოდებები თავიანთი სამფლობელოების ტერიტორიებზე ფლობდნენ ტერიტორიულ სუვერენიტეტს და ახორციელებდნენ ძალაუფლების უფლებამოსილებებს თავიანთი ქვეშევრდომების მიმართებაში. ეს უკანასკნელები (გლეხები, სამთავრო ქალაქების მოქალაქეები, უმდაბლესი დიდებულები და სამღვდელოება) არ განეკუთვნებოდნენ იმპერიის ჩინებს და იმპერიის მართვაში მონაწილეობას არ იღებდნენ.

## რესურსები ინტერნეტში 
* Перечень имперских сословий  
* Место имперских сословий в структуре Священной Римской империи 

კატეგორია:საღვთო რომის იმპერია
ფუნქციონალური კლავიშები

380px|მინიატიურა|104 კლავიშიანი ქართული კლავიატურა QWERTY განლაგებით. ფუნქციონალური კლავიშები გამოყოფილია ნარინჯისფრად.
**ფუნქციონალური კლავიშები** () არის კლავიშები კომპიუტერულ ან ტერმინალურ კლავიატურაზე, რომელიც დაპროგრამებულია ოპერაციული სისტემის ბრძანებების გამოძახებაზე ან რიგი მოქმედებების შესრულებაზე სხვადასხვა პროგრამებსა და თამაშებში.
ფუნქციონალური კლავიშები შეიძლება აღნიშნული იყოს პიქტოგრამით ან F-ნუმერაციით. 
## დანიშნულება სხვადასხვა სისტემებსა და პროგრამებში 
### Microsoft Windows 
მას შემდეგ, რაც შემუშავდა IBM Common User Access, კლავიშა , ყველაზე ადრეული პროგრამა Windows-იდან მოყოლებული დღემდე, თანდათან იქცა დახმარების ან ცნობების გამოსაძახებელ უნივერსალურ კლავიშად. კლავიშა  სტანდარტულად გამოიყენება ძებნის ფუნქციის გამოძახებისთვის.
+ კლავიშების კომბინაცია ხშირად გამოიყენება ძებნისთვის უკუ მიმართულებით.
 ასრულებს განახლების ფუნქციას უმეტეს ბრაუზერებში.
კომბინაცია + გამოიყენება აპლიკაციების დსახურად, ხოლო + გამოიყენება დოკუმენტის ან პროგრამის ნაწილის დასახურად (მაგ. ჩანართების დასახურად).
კომბინაცია + გამოიყენება კომპიუტერის ეკრანის განათებულობის შესამცირებლად, ხოლო + პირიქით.
 იძახებს სრულ მენიუს, + იძახებს კონტექსტურ მენიუს.
 პროგრამებში Windows Explorer, Microsoft Visual Studio და რიგ სხვა პროგრამაში გამოიყენება ფაილის სახელის გადარქმევისთვის.
 გამოიყენება ორთოგრაფიის შესამოწმებლად.
კლავიშების + კომბინაცია იხმარება მაკროსის დიალოგის გამოსაძახებლად.
Microsoft Word-ში კობინაცია + აჩვენებს ფორმატირებას.

+ ბლოკავს ოპერაციულ სისტემას Windows
### Mac OS 
Mac OS-ში Mac OS 9-ის ჩათვლით, ფუნქციონალური კლავშების მომართვა შეუძლია თვითონ მომხმარებელს, ფუნქციონალური კლავიშების მართვის პანელიდან პროგრამების ან  AppleScript-ის გასაშვებად. Mac OS X-ში კლავიშებს , ,  (Exposé-ისთვის),  (Dashboard-ისთვის), ,  (კონტრასტის შესამცირებლად/გასაზრდელად). Apple-ის ახალ ლეპტოპებში სტანდარტულად ყველა ფუნქციონალურ კლავიშს მინიჭებული აქვს მთავარი ქმედებები, მაგალითად, ხმის რეგულირება, სიკაშკაშის რეგულირება და სხვა.

## რესურსები ინტერნეტში 
* Keyboard shortcuts for Windows
* OS X keyboard shortcuts

კატეგორია:კომპიუტერი
ქალამნის მოძრაობა

მინი|მარჯვნივ|200პქ|მეამბოხე „ქალამნის დროშით“.
**ქალამნის მოძრაობა** (*გლეხის ქალამანი, ქალამნის აჯანყება, ქალამნის კავშირები*) — საიდუმლო სამხედრო გლეხური კავშირების სახელწოდება სამხრეთ-დასალვეთ გერმანიაში XV საუკუნესა და XVI საუკუნის დასაწყისში. მათი დროშა ქალამნის გამოსახულებით იყო მიწათმფლობელებისა და მთავრების წინააღმდეგ გლეხთა ბრძოლის სიმბოლო. მათ მთხოვნებში შედიოდა მიწების გაყოფა, ყველა გადასახადისა და ბეგარის გაუქმება და სხვა.

ქალამნის გამოსახულებით გამოსვლების დასაწყისად შეგვიძლია მივიჩნიოთ 1476 წელი, როდესაც ვიღაც მეცხვარემ გამოაცხადა ფრანკონიაში ღვთისმშობლის მოსვლის შესახებ, რომელიც თითქოსდა ხალხს დაპირდა, რომ ტყეებს, საძოვრებსა და წყლებს საზოგადოებრივ საკუთრებაში გადასცემდა. მეცხვარის ქადაგებანი ათობით ათასმა ადამიანმა აიტაცა. ადგილობრივმა ეპისკოპოსმა წინასწარმეტყველის დაჭერა და აჯანყების მეთაურების განადგურება ბრძანა, რადგან შეიარაღებული გამოსვლის ეშინოდა. 1495 წელს ელზასში შეიქმნა ახალი მოძრაობა, რომელიც ასევე იყენებდა ქალამნის სიმბოლოს.

ქალამნის ახალი კავშირის ცენტრმა 1513 წელს ბრეისგაუში გადაინაცვლა. ქალამნის მოძრაობასთანაა დაკავშირებული 1517 წლისა და უფრო გვიანი დროის აჯანყებები. ამ მოძრაობამ მნიშვნელოვანი როლი ითამაშა 1524—1526 წლების გლეხთა ომის მომზადებაში.

## რესურსები ინტერნეტში 
*სებასტიან ფრანკის „მსოფლიო წიგნი“ (1534)  
*რეფორმაცია და გლეხთა ომი გერმანიაში  

## ლიტერატურა 
* Wilhelm Zimmermann: *Allgemeine Geschichte des großen Bauernkrieges*. 3 Bände, Stuttgart 1841—1843; 2. Auflage in 2 Bänden unter dem Titel *Geschichte des großen Bauernkrieges*, Stuttgart 1856; viele weitere Ausgaben

კატეგორია:გერმანიის ისტორია
კატეგორია:აჯანყებები გერმანიაში
იოსებ ელიგულაშვილი

**იოსებ აარონის ძე ელიგულაშვილი** (დ. 12 ნოემბერი, 1890, ქუთაისი, — გ. 20 ოქტომბერი, 1952, პარიზი) — ქართველი ებრაელი პოლიტიკოსი, საქართველოს დემოკრატიული რესპუბლიკის დამფუძნებელი კრების წევრი და ფინანსთა და ვაჭრობა-მრეწველობის მინისტრის მოადგილე. 

## ბიოგრაფია
იოსებ ელიგულაშვილი დაიბადა 1890 წლის 12 ნოემბერს (ძვ. სტ.) ქუთაისში ვაჭრისა და ქველმოქმედის, ქუთაისის ხმოსანთა საბჭოს წევრის აარონ ელიგულაშვილის მდიდარ ოჯახში. საშუალო განათლება მიიღო ქუთაისის რეალურ სასწავლებელში. სწავლის დროს ჩაერთო მოსწავლეთა სოციალ-დემოკრატიულ მოძრაობაში, რის გამოც სასწავლებლიდან გარიცხეს და გადაასახლეს ქუთაისიდან. უმაღლესი განათლება მიიღო მოსკოვის კომერციულ ინსტიტუტში. სწავლის პარალელურად ეწეოდა კომერციულ საქმიანობას. 1917 წლის ოქტობრის გადატრიალების შემდეგ მოსკოვში ბოლშევიკურმა ხელისუფლებამ მის ოჯახს დიდძალი ქონება ჩამოართვა. გადატრიალების შემდეგ საქართველოში დაბრუნდა. 

1918 წელს დაინიშნა საგარეო ვაჭრობის კომიტეტის წევრად, 1919 წელს აირჩიეს საქართველოს დამფუძნებელი კრების წევრად სოციალ-დემოკრატიული პარტიიდან. 1920 წლის აგვისტოდან იყო ეკონომიკური აგენტი როტერდამსა და საფრანგეთში, რის გამოც გათავისუფლებულ იქნა დამფუძნებელი კრების წევრობიდან. შემდეგ იკავებდა ფინანსთა და ვაჭრობა-მრეწველობის მინისტრის მოადგილის პოსტს. 1921 წლის თებერვალში ექვთიმე თაყაიშვილთან ერთად მონაწილეობდა საქართველოს ეროვნული საგანძურის ევაკუაციაში საფრანგეთში. ემიგრაციაში ცხოვრობდა პარიზში, მონაწილეობდა ქართველ ემიგრანტთა საზოგადოებრივ ცხოვრებაში. 1922 წელს მისი ხელშეწყობით შეიძინა საქართველოს დევნილმა მთავრობამ ლევილის მამული. 1924 წლის სექტემბერში აგვისტოს აჯანყების ჩახშობის შემდეგ საქართველოს სსრ-ის ხელისუფლებამ მოახდინა მისი ქონების კონფისკაცია. მეორე მსოფლიო ომის წლებში მიხეილ კედიასთან ერთად ათასამდე ქართველი ებრაელი გამოიხსნა გერმანელთა ტყვეობიდან. ემიგრაციაში ცხოვრების პერიოდში აგროვებდა წიგნებს თბილისის სახელმწიფო უნივერსიტეტისათვის და საეკლესიო სიძველეების თბილისის სიონის ტაძრისათვის გადასაცემად, თუმცა ამ სურვილის განხორციელება ვერ შეძლო.

იოსებ ელიგულაშვილი ხანგრძლივი ავადმყოფობის შემდეგ გარდაიცვალა 1952 წლის 20 ოქტომბერს, პარიზში. დაკრძალულია ბანიოს სასაფლაოზე.

## ლიტერატურა 
*
* *დაუშვილი, რ.* იოსებ ელიგულაშვილი // პრაიმტაიმი. - , 2012. - 23 აპრილი. - N16. - გვ.53.
*
*საქართველოს ეროვნული არქივი, ცენტრალური საისტორიო არქივი, ფონდი #1836, ანაწერი #1, საქმე #108; საქმე #109; ფონდი #1833, ანაწერი #1, საქმე #155; საქმე #157; საქმე #187; საქმე #1382.
*ჩვენი დროშა, #14, ივლისი, 1953 წ. პარიზი; თსუ ქართული ემიგრაციის მუზეუმი, გურამ შარაძის კერძო კოლექცია.
*მებრძოლი საქართველო, #8, დეკემბერი, 1952 წ. პარიზი; თსუ ქართული ემიგრაციის მუზეუმი, გურამ შარაძის კერძო კოლექცია.
*ქართველები უცხოეთში, (ავტორთა ჯგუფი), „შპს. საქართველოს მაცნე", დიასპორის საკითხებში საქართველოს სახელმწიფო მინისტრის აპარატის შეკვეთით, თბილისი, 2012 წ.
*იოსებ ელიგულაშვილი. რუსუდან დაუშვლი. პრაიმტაიმი #16. 23 აპრილი, 2012 წელი.

## რესურსები ინტერნეტში
*ელიგულაშვილი იოსებ აარონის ძე

## სქოლიო
კატეგორია:დაბადებული 1890
კატეგორია:დაბადებული 12 ნოემბერი
კატეგორია:გარდაცვლილი  20 ოქტომბერი
კატეგორია:გარდაცვლილი 1952
კატეგორია:საქართველოს დამფუძნებელი კრების წევრები
კატეგორია:ქართველი ებრაელები
კატეგორია:ქართველი სოციალ-დემოკრატები
კატეგორია:ქართველები საფრანგეთში
კატეგორია:დაკრძალულები საფრანგეთში
ქართველები გერმანიაში

[thumb|250პქ|წმ. მეფე [ვახტანგ გორგასალი|ვახტანგ გორგასლის ეკლესია მიუნხენში (მონტაჟი)]]
**ქართველები გერმანიაში** — ეთნიკური ქართველები, რომელთა რაოდენობაც მერყეობს 4500-ს და 5000-ს ადამიანს შორის. ეს რაოდენობა არ მოიცავს, ქართველების ირანიდან და ქართველების დიდ რაოდენობას თურქეთიდან.

მიუნხენში არის წმ. მეფე ვახტანგ გორგასლის სახელობის ქართული მართლმადიდებლური ეკლესია და წმ. ანთიმოზ ივერიელის სახელობის ქართული მართლმადიდებლური ეკლესია დიუსელდორფში.

## რესურსები ინტერნეტში 
* გერმანულ-ქართული საზოგადოებები

## სქოლიო 
კატეგორია:ქართული დიასპორა
ჯონა ჰილი

**ჯონა ჰილი** (; დ. 20 დეკემბერი 1983, ლოს-ანჯელესი) —  ამერიკელი მსახიობი, პროდიუსერი და კომიკოსი. მიღებული აქვს ოსკარის ნომინაცია.

## ფილმოგრაფია 
## რესურსები ინტერნეტში 
* 
* [Jonah Hill at Rotten Tomatoes(https://ka.wikipedia.org/wiki/Rotten_Tomatoes)]
* 

კატეგორია:ამერიკელი მსახიობები
კატეგორია:დაბადებული 1983
კატეგორია:დაბადებული 20 დეკემბერი
კატეგორია:მსახიობები ანბანის მიხედვით
კატეგორია:რეჟისორები ანბანის მიხედვით
კატეგორია:ცოცხალი ადამიანები
შეთანხმება ეკლესიის მთავრებთან

[მინი|მარჯვნივ|შეთანხმება ეკლესიის მთავრებთა, [1220]]
**„შეთანხმება ეკლესიის მთავრებთან“** () — საღვთო რომის იმპერიის კანონი, რომელიც დაამტკიცა იმპერატორმა ფრიდრიხ II-მ 1220 წლის 26 აპრილს. კანონმა ფართო პრივილეგიები მიანიჭა გერმანიის უზენაეს სამღვდელოებას და საფუძველი ჩაუყარა იმპერიაში საეკლესიო სამთავროების შექმნას. „შეთანხმება ეკლესიის მთავრებთან“ ითვლება საღვთო რომის იმპერიის კონსტიტუციის ერთ-ერთ უმთავრეს სამართლებრივ საფუძვლად.

## რესურსები ინტერნეტში 
* ეკლესიის მთავრებთან შეთანხმების ტექსტი 
* ეკლესიის მთავრებთან შეთანხმების ორიგინალი  

კატეგორია:საღვთო რომის იმპერია
კატეგორია:გერმანიის სამართლის ისტორია
კატეგორია:1220
კოადიუტორი

**კოადიუტორი** (გვიანლათ. coadiutor — „ერთად დახმარება“; *ზმნიდან „coadiuvare“*; ) — ეპისკოპოსის ღირსების მატარებელი თანამშრომელი, რომელიც სადიოცეზო ეპისკოპოსს სამსახურებრივ მოვალეობათა შესრულებაში ეხმარება. ეპისკოპოსის კოადიუტორს ნიშნავს ეკლესია მისი ცალკეული სამწყსო საქმიანობების ხელშეწყობის მიზნით. კოადიუტორი ეპისკოპოსს დიოცეზის მართვაში ეხმარება და ენაცვლება მას ამ უკანასკნელის არყოფნის ან რაიმე დაბრკოლების შემთხვევაში. დამხმარე ეპისკოპოსისგან განსხვავებით, კოადიუტორი მემკვიდრეობის უფლებით სარგებლობს.

## სქოლიო
კატეგორია:კათოლიციზმი
კატეგორია:რელიგიური ტერმინები
კატეგორია:საეკლესიო წოდებები
ებინგჰაუსის მრუდი

მინი|დავიწყებადობის მრუდის გრაფიკული წარმოდგენა
**ებინგჰაუსის მრუდი**, ანუ **დავიწყებადობის მრუდი**, — ნათელჰყოფს დავიწყებადობის (მავიწყობის) ხარისხს გარკვეული დროის განმავლობაში. მრუდი, საკუთარ თავზე ცდების ჩატარების შედეგად, შეიმუშავა გერმანელმა ფსიქოლოგმა ჰერმან ებინგჰაუსმა. 
ებინგჰაუსმა დავიწყებადობის მრუდით აჩვენა არა მარტო ის, თუ რა ხნის განმავლობაში შეუძლია ადამიანს დაიმახსოვროს ნასწავლი, არამედ ისიც, თუ პროცენტულად ინფორმაციის თუ რა რაოდენობა რჩება მას მეხსიერებაში. მრუდიდან გამომდინარე დადგინდა ნასწავლი, თუ სასწავლი მასალის აუცილებელი გამეორებების სიხშირე და რაოდენობა მიმდინარე დროსთან შეთავსებით.

## კვლევის შედეგები 
კვლევის შედეგების მიხედვით ჩანს, რომ ინფორმაციის შესწავლიდან 20 წუთის გასვლის შემდეგ შესაძლებელია მიღებული ინფორმაციის მხოლოდ 60 %-ის გამოხმობა მეხსიერებიდან, ხოლო ერთი საათის გასვლის შემდეგ  45 %-ია დამახსოვრებული, ერთი დღის გასვლის შემდეგ კი ინფორმაციის 34 % არის რჩება მეხსიერებაში. 6 დღის გასვლის შემდეგ გახსენების ხარისხი 23 %-ზე დადის. დიდი ხნის გასვლის შემდეგ ნასწავლი ინფორმაციის მხოლოდ 15 % რჩება გონებაში.

დავიწყებადობის ხარისხი ყოველთვის პირდაპირ კავშირშია შესასწავლი მასალის შემეცნების ნაირობასთან. მაგ.; ადამიანს უკეთ შეუძლია სიტყვათა წყვილების დამახსოვრება  როგორც რაღაც უცხოენოვანი სიტყვებისა; მოსწავლეებს შეუძლიათ ნასწავლი სიტყვების 90 %-ის გახსენება. თუმცა ებინგჰაუსის ცდა, იმის გამო რომ სამუშაო-საცდელი მასალა უაზრო მარცვალთა კომბინაციებსაც შეიცავდა, კრიტიკის საგანი გახდა.

## რაციონალური დამახსოვრების რეჟიმი 
### ორი დღის არსებობის შემთხვევაში 
* პირველი გამეორება — წაკითხვისთანავე გამეორება;
* მეორე გამეორება — პირველი გამეორებიდან 20 წუთის გასვლის შემდეგ;
* მესამე გამეორება — მეორე გამეორებიდან 8 საათის გასვლის შემდეგ;
* მეოთხე გამეორება — მესამე გამეორებიდან 24 საათის გასვლის შემდეგ.

### თუ დიდი ხნით გსურთ დაიმახსოვროთ მასალა 
* პირველი გამეორება  — წაკითხვის დამთავრებისთანავე;
* მეორე გამეორება — 20-30 წუთის შემდეგ პირველი გამეორებიდან;
* მესამე გამეორება — 1 დღის შემდეგ მეორე გამეორებიდან;
* მეოთხე გამეორება — 2-3 კვირის შემდეგ მესამე გამოერებიდან;
* მეხუთე გამეორება — 2-3 თვის შემდეგ მეოთხე გამეორებიდან.

გააზრებული დამახსოვრება მექანიკურ დაზეპირებაზე 9-ჯერ ხარისხიანია დამახსოვრებადობის სისწრაფის თვალსაზრისით. თავის ცდებში ჰერმანნ ებინჰაუსი ცდილობდა დაესწავლა ბაირონის „დონ ჟუანის“ ნაწარმოები და მოცულობით ამავე ტექსტისოდენა უაზროდ კომბინირებულ მარცვალთა რიგები.

ჰერმანნ ებინგჰაუსს ეკუთვნის ე.წ. „კიდურას ეფექტის“ აღმოჩენა — მოვლენა, რომელიც აჩვენებს, რომ მასალის ტექსტის თავი და ბოლოა მხოლოდ მალდამახსოვრებადი.

## იხილეთ აგრეთვე 
* სწავლის მრუდი

## ლიტერატურა 
* Ebbinghaus, Hermann: Über das Gedächtnis. Untersuchungen zur experimentellen Psychologie. Duncker & Humblot, Leipzig 1885.

კატეგორია:მეხსიერება
გერმანიის მედიატიზაცია

[მინი|მარჯვნივ|250პქ|საღვთო რომის იმპერიის რუკა მედიატიზაციამდე ([1789)]]
**მედიატიზაცია გერმანიაში** () — საღვთო რომის იმპერიის შემადგენელი პოლიტიკური ერთეულების რეორგანიზაცია, რომელიც განხორციელდა 1803-1806 წლებში ნაპოლეონის მინისტრის, ტალეირანის ხელმძღვანელობის ქვეშ. რეფორმების შედეგად გერმანული სახელმწიფოებრივი წარმონაქმნების რაოდენობა თითქმის ათჯერ შემცირდა:

* სეკულარიზაცია: გაუქმდა ყველა საიმპერიო (უშუალოდ ექვემდებარებოდა იმპერატორს) საეპისკოპოსო და სააბატო. **იმპერიის დეპუტაციის საბოლოო დადგენილება** (1803) ითვალისწინებდა ზალცბურგისა და რეგენსბურგის საარქიეპისკოპოსოების შენარჩუნებას, ასევე ტევტონთა ორდენისა და მალტის ორდენის სამფლობელოების შენარჩუნებას, თუმცა ევროპის რუკიდან ნაპოლეონის ომების დამთავრებამდე ისინიც გაქრა.
* გაუქმდა ყველა თავისუფალი და საიმპერიო ქალაქი, ოთხის გამოკლებით — ფრანკფურტი, ჰამბურგი, ბრემენი და ლიუბეკი.

## რესურსები ინტერნეტში 
* Перечень медиатизированных государственных образований 
* Статья У. А. Рейтвизнера о германской медиатизации 

კატეგორია:გერმანიის ისტორია
კატეგორია:საღვთო რომის იმპერია
ვენის კონკორდატი

**ვენის კონკორდატი** — შეთანხმება საღვთო რომის იმპერიასა და წმინდა ეპარქიას შორის, რომელიც 1448 წლის მარტში ფრიდრიხ III-ისა და რომის პაპ ნიკოლოზ V-ის მიერ ქალაქ აშაფენბურგში იქნა ხელმოწერილი. კონკორდატი 1448 19 მარტს გამოქვეყნდა პაპის პრივილეგიის სახით და იმპერიაში საეკლესიო თანამდებობების დაკავებას მყარი საფუძველი მისცა. 

შეთანხმებას წინ უსწრებდა 1447 წელს აშაფენბურგში მთავართა კრება, რომელიც მიემხრო პაპს და ბაზელის კრების წინააღმდეგ გამოვიდა. ინტერესთა შეჯერების საქმეში მნიშვნელოვან როლს ასრულებდა სამეფო კარზე მდივნისა და დიპლომატის თანამდებობებზე მყოფი ენეა სილვიო დე პიკოლომინი, მოგვიანებით პიუს II-ის სახელით რომის პაპად არჩეული. 

## ლიტერატურა 
* Andreas Meyer: *Das Wiener Konkordat von 1448 - eine erfolgreiche Reform des Spätmittelalters*, in: Quellen und Forschungen aus italienischen Archiven und Bibliotheken, Bd. 66 (1986), S.&nbsp;108–152.
* Andreas Meyer: *Wiener Konkordat, 1448*, in: Historisches Lexikon Bayerns, URL:  (5. März 2012).

კატეგორია:საერთაშორისო ხელშეკრულებები
კატეგორია:კანონმდებლობა რელიგიის შესახებ
კატეგორია:ქრისტიანობა შუა საუკუნეებში
კატეგორია:1448
იმპერიის მატრიკული

**იმპერიის მატრიკული** (**იმპერიის მატრიკა**; ) — საღვთო რომის იმპერიის წოდებების სია, რომელსაც პერიოდულად ამტკიცებდა რაიხსტაგი. იგი ანაწილებდა იმპერიის არმიაში სამხედრო კონტინგენტების გაგზავნისა და იმპერიის გადასახადების გადახდის მოვალეობებს. იმპერიის მატრიკულში ტერიტორიის ჩართვა ნიშნავდა მისი სტატუსის, როგორც უშუალო საიმპერიო ლენის, დამტკიცებას, რაც შესაბამის მმართველს ანიჭებდა ფართო უფლებებსა და პრეროგატივებს, რომლებიც საიმპერიო წოდებებისთვის გათვალისწინებული იყო იმპერიის სამართლით.

## რესურსები ინტერნეტში 
* Имперский матрикул 1422 г. 
* Имперский матрикул 1521 г. 
* Перечень имперских сословий на 1532 г. 
* Перечни имперских сословий на 1521, 1755 и 1792 гг.  
* [Имперский матрикул 1774 г.](http://proceedings.usu.ru/?base=mag/0031(01_07-2004)&xsln=showArticle.xslt&id=a12&doc=../content.jsp)  

კატეგორია:საღვთო რომის იმპერია
აკივა გოლდსმენი

**აკივა გოლდსმენი** (; დ. 7 ივლისი, 1962, ნიუ-იორკი) — ამერიკელი სცენარისტი, რეჟისორი და პროდიუსერი. კინოკომპანია Weed Road Pictures-ის დამაარსებელი და მფლობელი.
მიღებული აქვს ოსკარის ჯილდო.

## ფილმოგრაფია
## რესურსები ინტერნეტში 
* 

## სქოლიო
კატეგორია:ამერიკელი სცენარისტები
კატეგორია:ამერიკელი პროდიუსერები
კატეგორია:დაბადებული 1962
კატეგორია:ნიუ-იორკელები
კატეგორია:დაბადებული 7 ივლისი
კატეგორია:ცოცხალი ადამიანები
კატეგორია:ნიუ-იორკში დაბადებულები
სწავლის მრუდი

**სწავლის მრუდი** აღწერს სწავლის მოსწრებადობას, მის ხარისხს დროსთან შეფარდებაში. სწავლის მრუდს ნასწავლი მასალის მოცულობისა და შესწავლაზე დახარჯული დროის განაყოფით გამოიანგარიშებენ.

ხშირად, ახალი დავალების დასაწყისში ჯერ ბევრ შეცდომას აქვს ადგილი. შეცდომების რაოდენობა იკლებს მოგვიანებით, სწავლის მეორე ფაზაში, ხოლო მომდევნო მესამე ფაზაში კი იწყება ე.წ. „სწავლის პლატო“.

თუმცა შესაძლოა, სწავლის პროცესის შედეგი მხოლოდ შემთხვევით სწავლის მრუდზე ფიგურირებდეს ისე, რომ მსწავლელს სასწავლი დასწავლილი ეგონოს. (შდრ. არადეტერმინისტული ცდა)

ეკონომიკაში სწავლის მრუდს გამოიყენებენ პროდუქტიულობის ასამაღლებლად, ანდა მიმდინარე პროდუქციის ხარისხის ამაღლების ასახსნელად. სწავლის მრუდს მოიშველიებენ, რათა გაამართლონ განვითარებადი პროდუქციის კონევიერული დამზადების სიჩქარეები ფაბრიკა-ქარხნებში.

## იხილეთ აგრეთვე 
* აზროვნება
* დავიწყება
* ებინგჰაუსის მრუდი
* გამოცდილების მრუდი

## ლიტერატურა  
* Wright, Theodore Paul: Factors Affecting the Cost of Airplanes. გამოცემაში: Journal of Aeronautical Sciences. Vol. 3, 1936, ISSN 0095-9812, გვ. 122−128.

კატეგორია:სწავლა
ნამცო

**ნამცო** (მონღოლურად **თენგრი-ნური** — ზეციური ტბა) — გაუდინარი მლაშე ტბა ტიბეტის მთიანეთის სამხრეთ-აღმოსავლეთ ნაწილში, ჩინეთში. მდებარეობს ნიენჩენ-ტანგლის ქედის სიახლოვეს, ზღვის დონიდან 4718 მ სიმაღლეზე. ფართობი 1920 კმ², მაქსიმალური სიღრმე 125 მ. დასავლეთიდან აღმოსავლეთისაკენ გადაჭიმულია დაახლოებით 70 კმ-ზე. ტბაში არის ხუთი უკაცრიელი კუნძული. ხანგრძლივი დროის განმავლობაში დაფარულია ყინულით. მეტწილად საზრდოობს მდნარი და მიწისქვეშა წყლით. მდიდარია თევზით. ნაპირთან გაშენებულია მონასტერი.

## რესურსები ინტერნეტში 
* ნამცო — გეოგრაფიული ენციკლოპედია 

კატეგორია:ჩინეთის ტბები
კატეგორია:ტბები ანბანის მიხედვით
ჰარი ჰუდინი

250პქ|მინი|ჰარი ჰუდინი 1899 წელს
**ჰარი ჰუდინი**  (ნამდვილი სახელი და გვარი ერიკ ვაისი , დ. 24 მარტი, 1874, ბუდაპეშტი — გ. 31 ოქტომბერი, 1926) — უნგრელ-ამერიკელი ილუზიონისტი და ტრიუკების ოსტატი, რომელმაც სახელი გაითქვა სხვადასხვა სპეციალური დაბრკოლებებისგან თავის დაღწევით. თავდაპირველად ის ყურადღების ცენტრში მოექცა ევროპული ტურნეს დროს, სადაც წარმოადგინა ნომერი პოლიციელთა მიერ მისთვის ბორკილების დადებით და მისგან თავდახსნით.

ამ საქმიანობის გარდა, ჰუდინიმ გადაიღო რამდენიმე ფილმი, თუმცა მას მოგება არ მოუტანია. ის ასევე გატაცებული იყო მფრინავობით და მიზნად ჰქონდა გამხდარიყო პირველი ადამიანი, რომელიც ავსტრალიამდე გაფრინდებოდა.

ჰარი ჰუდინი გარდაიცვალა 1926 წელს, მას შემდეგ, რაც ერთ-ერთმა თაყვანისმცემელმა მუცელში მუშტი ჩაარტყა. ჰუდინი ხალხს ნებას აძლევდა, მისთვის  დაერტყათ, რათა საკუთარი არაჩვეულებრივი მუცლის პრესის დემონსტრირება მოეხდინა. ჰარი საავადმყოფოში გარდაიცვალა, შინაგანი სისხლჩაქცევებისგან.

## რესურსები ინტერნეტში
*
* 
* 
* 
*Houdini Tribute  400+ Photos, videos, multimedia, and hear Houdini's voice.
*Harry Houdini: His Life and His Art
*The Houdini Museum in Scranton Pennsylvania.
*House of Deception article on Houdini's handwriting & signature.
*CFI's 10th Annual Houdini Séance&nbsp;– Halloween 2006 &nbsp;— séance held to get in touch with Houdini, Point of Inquiry
*Michigan Time Traveler, Lansing State Journal, Harry Houdini and Michigan magic.
*The History Museum operated by the Local History Museum in Appleton, WI home of the AKA Houdini Exhibit. 
*Collection of Houdini's personal equipment
*The Final Halloween Houdini Seance—audio documentary.
*Festival of Flight Official website for Houdini Centenary celebrations.
*Houdini archives in the Harry Price papers
*Houdini Escapes the Smithsonian
*The Harry Houdini Collection From the Library of Congress
*
*Wild About Harry—Website devoted to what's new in the world of Houdini; books, DVDs, auctions, movies, events, and pop culture references.

კატეგორია:დაბადებული 24 მარტი
კატეგორია:დაბადებული 1874
კატეგორია:გარდაცვლილი 31 ოქტომბერი
კატეგორია:გარდაცვლილი 1926
კატეგორია:ამერიკელი ავიატორები
კატეგორია:ამერიკელი ილუზიონისტები
კატეგორია:მსახიობები ანბანის მიხედვით
კატეგორია:ბუდაპეშტში დაბადებულები
კირკ დაგლასი

**კირკ დაგლასი** (; დ. 9 დეკემბერი, 1916 — გ. 5 თებერვალი, 2020) —  ამერიკელი კინოსა და თეატრის მსახიობი, პროდიუსერი და რეჟისორი. არის მსახიობისა და პროდიუსერის, მაიკლ დაგლასის მამა.

## ფილმოგრაფია 
## რესურსები ინტერნეტში 
* 
* 

## სქოლიო 
კატეგორია:დაბადებული  9 დეკემბერი
კატეგორია:დაბადებული 1916
კატეგორია:გარდაცვლილი 5 თებერვალი
კატეგორია:გარდაცვლილი  2020
კატეგორია:ამერიკელი ებრაელები
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:საპატიო ოსკარის კავალრები
კატეგორია:ამერიკის დრამატული ხელოვნების აკადემიის კურსდამთავრებულები
კატეგორია:ამერიკელი ბარიტონები
კატეგორია:ამერიკელი მამაკაცი ბლოგერები
კატეგორია:ამერიკელი კინოპროდიუსერები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ტელემსახიობები
კატეგორია:ამერიკელი ქველმოქმედები
კატეგორია:კენედის ცენტრის პრემიის ლაურეატები
კატეგორია:პრეზიდენტის თავისუფლების მედლის მფლობელები
კატეგორია:საპატიო ლეგიონის ორდენის კავალერები
კატეგორია:მსახიობები ანბანის მიხედვით
კატეგორია:მწერლები ანბანის მიხედვით
საიმპერიო მთავარი

**საიმპერიო მთავარი**, **რაიხსფიურსტი** () — ფიურსტი (პირი, რომლის სამთავრო ღირსებაც დაამტკიცა საღვთო რომის იმპერიის იმპერატორმა, იქნება ეს ლანდგრაფი, ჰერცოგი თუ ეპისკოპოსი), რომელიც ფლობს ფეოდს საღვთო რომის იმპერიის შემადგენლობაში და ადგილს იკავებს რაიხსტაგში.

ჩვეულებრივ მთავარსა (ფიურსტსა) და საიმპერიო მთავარს (რაიხსფიურტს) შორის სხვაობა არსებითი იყო. მაგალითად, ლიხტენშტაინებს ამ უფსკრულის გადასალახად 100-ზე მეტი წელიწადი დასჭირდათ — 1607 წლიდან (როდესაც იმპერატორმა მათ მთავრის ტიტული მიანიჭა) 1713 წლამდე (როდესაც მათ რაიხსტაგში ცალკი ადგილი გამოეყოთ).

## რესურსები ინტერნეტში 
* Структура и институты Священной Римской империи
* Статья У. А. Рейтвизнера о германской медиатизации 

კატეგორია:საღვთო რომის იმპერია
კატეგორია:არისტოკრატიული წოდებები
იმპერიის უკანასკნელი რეცესი

**იმპერიის უკანასკნელი რეცესი** () — რეგენსბურგის რაიხსტაგის (1653-1654) საბოლოო დოკუმენტი  და საღვთო რომის იმპერიის რაიხსტაგის უკანასკნელი რეცესი (რაიხსტაგის მიერ მიღებულ გადაწყვეტილებათა შემაჯამებელი დოკუმენტი). მომდევნო მოწვევის რაიხსტაგს, რომელსაც მარადიული რაიხსტაგის სახელით მოიხსენიებენ, 1663 წლიდან მოყოლებული ფორმალურად უფლებამოსილება არ შეწყვეტია და ამიტომ მის მიერ მიღებული გადაწყვეტილებებიც არ დამუშავებულა იმპერიის რეცესის სახით.  

## რესურსები ინტერნეტში 
*Abschied des Reichstags zu Regensburg (sog. "Jüngster Reichsabschied"/"Recessus Imperii Novissimus", RIN)

## ლიტერატურა 
* Anton Schindling, Walter Ziegler (Hrsg.): *Die Kaiser der Neuzeit 1519-1806. Heiliges Römisches Reich, Österreich, Deutschland*. Beck, München 1990, ISBN 3-406-34395-3.

კატეგორია:საღვთო რომის იმპერია
ბეზ ლურმენი

**ბეზ ლურმენი** ( დ. 17 სექტემბერი, 1962, სიდნეი) — ავსტრალიელი რეჟისორი, სცენარისტი, პროდიუსერი. გადაღებული აქვს ხუთი ფილმი. ცნობილია „წითელი ფარდის“ ტრილოგიით. ლურმანს დადგმული აქვს ასევე ოპერა. მისი ფილმები ძირითადად გამოირჩევა სანახაობით. მიუხედავად უჩვეულოობისა, კომერციული წარმატება ჰქონდა ფილმებს „რომეო+ჯულიეტა“ და „მულენ რუჟი!“. კრიტიკოსებმა ნაკლებად მოიწონეს „ავსტრალია“.

## ფილმოგრაფია 
* 1992 - ცეკვები წესების გარეშე *(Strictly Ballroom)*
* 1996 - რომეო + ჯულიეტა *(Romeo + Juliet)*
* 2001 - მულენ რუჟი *(Moulin Rouge!)*
* 2008 - ავსტრალია *(Australia)*
* 2013 - დიდი გეტსბი *(The Great Gatsby)*

## რესურსები ინტერნეტში
* 
* 
* 
* *Australia* film website 

კატეგორია:ავსტრალიელი კინორეჟისორები
კატეგორია:ავსტრალიელი სცენარისტები
კატეგორია:დაბადებული 1962
კატეგორია:დაბადებული 17 სექტემბერი
კატეგორია:მსახიობები ანბანის მიხედვით
კატეგორია:ცოცხალი ადამიანები
იუან მაკგრეგორი

**იუან მაკგრეგორი** ( ; დ. 31 მარტი, 1971, პერთი) — შოტლანდიელი მსახიობი. მონაწილეობა აქვს მიღებული მეინსტრიმულ, ინდი და საავტორო ფილმებში. ასევე მოღვაწეობს თეატრში.

## ფილმოგრაფია 
## რესურსები ინტერნეტში 
* 
* 
* 

კატეგორია:შოტლანდიელი მსახიობები
კატეგორია:დაბადებული 1971
კატეგორია:დაბადებული 31 მარტი
კატეგორია:მსახიობები ანბანის მიხედვით
კატეგორია:ცოცხალი ადამიანები
კოიამა

**კოიამა** () — ქალაქი და მუნიციპალიტეტი კოლუმბიაში, ტოლიმის დეპარტამენტში.

2005 წლის მონაცემებით, მოსახლეობა 27 733 ადამიანს შეადგენდა. ფართობი 667 კმ²-ია.

## იხილეთ აგრეთვე
* ტოლიმის დეპარტამენტი

## რესურსები ინტერნეტში
* statoids.com-ის მონაცემები
* კოლუმბიის სტატისტიკის ეროვნული დეპარტამენტის 2005 წლის მონაცემები 

კატეგორია:ტოლიმის დეპარტამენტის მუნიციპალიტეტები და ქალაქები
სოსო ფრუიძე

'''სამსონ 'სოსო' ფრუიძე''' (დ.6 ოქტომბერი, 1957) — ქართველი მწვრთნელი, წვრთნიდა მრავალ ქართულ კლუბს.

## ტიტულები 
* უმაღლესი ლიგა მეორე ადგილი (2): 2002/2003
* საქართველოს თასი ფინალისტი (2): 2012/2013, 2013/2014
* საქართველოს სუპერთასი გამარჯვებული (1): 2013/2014

## რესურსები ინტერნეტში 
* პროფილი Soccerway-ზე  
* პროფილი Transfermarkt-ზე  

კატეგორია:დაბადებული 1957
კატეგორია:ქართველი ფეხბურთის მწვრთნელები
კატეგორია:ქუთაისის ტორპედოს მწვრთნელები
კატეგორია:წყალტუბოს სამგურალის მწვრთნელები
კატეგორია:სამტრედიის მწვრთნელები
კატეგორია:ბორჯომის მწვრთნელები
კატეგორია:საჩხერის ჩიხურას მწვრთნელები
კატეგორია:ზესტაფონის მწვრთნელები
კატეგორია:დაბადებული 6 ოქტომბერი
კატეგორია:ცოცხალი ადამიანები
ტიბეტური ვიკიპედია

**ტიბეტური ვიკიპედია** — ვიკიპედიის განყოფილება ტიბეტურ ენაზე. თავისუფალი ონლაინ-ენციკლოპედია. გაეშვა 2008 წლის 9 თებერვალს. 2014 წლის თებერვლის მდგომარეობით ტიბეტურ ვიკიპედიაში არსებობს დაახლოებით 6 ათასი სტატია.

## რესურსები ინტერნეტში
* ტიბეტური ვიკიპედია

კატეგორია:ვიკიპედიები ენების მიხედვით
უკანასკნელი სამურაი

**უკანასკნელი სამურაი** () — 2003 წლის ამერიკული ეპიკური ფილმი სამურაების შესახებ.

## როლებში
მოქმედება ხდება იაპონიაში, მეცხამეტე საუკუნის 70-იანი წლების მეორე ნახევარში. ამერიკელი სამხედრო პირი, კაპიტანი ნაიტონ ოლგრენი ჩადის იაპონიაში. მას ქირაობენ, რათა გაწვრთნას იაპონიის არმია და შეაძლებინოს მას ამბოხებული სამურაების დამარცხება.  პირველივე ბრძოლის შემდეგ ოლგრენი ტყვედ ვარდება. ის ერთ წელიწადს სამურაების ტყვედ გაატარებს, მათ კულტურას ახლოს გაეცნობა და შეხედულებებს შეიცვლის.

## რესურსები ინტერნეტში
* 
* 
* 
* 

კატეგორია:2003 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:იაპონურენოვანი ფილმები
კატეგორია:ისტორიული ფილმები
კატეგორია:ედვარდ ცვიკის ფილმები
მონღოლური ვიკიპედია

**მონღოლური ვიკიპედია** () — ვიკიპედიის განყოფილება მონღოლურ ენაზე. თავისუფალი ონლაინ-ენციკლოპედია. შეიქმნა 2004 წლის 28 თებერვალს. 2014 წლის თებერვლის მდგომარეობით მონღოლურ ვიკიპედიაში არსებობს დაახლოებით 12 ათასი სტატია. ჰყავს 8 ადმინისტრატორი.

## რესურსები ინტერნეტში
* მონღოლური ვიკიპედია

კატეგორია:ვიკიპედიები ენების მიხედვით
ჯონ ლოგანი (მწერალი)

**ჯონ ლოგანი** (; დ. 24 სექტემბერი, 1961, სან-დიეგო) — ამერიკელი სცენარისტი, მწერალი და პროდიუსერი. არის ჩრდილოეთ ირლანდიელი და კანადელი ემიგრანტების ოჯახის შვილი. გაიზარდა კალიფორნიაში, ხოლო უმაღლესი განათლება ჩიკაგოში მიიღო.

## ფილმოგრაფია
## რესურსები ინტერნეტში 
* 

კატეგორია:ამერიკელი სცენარისტები
კატეგორია:დაბადებული 1961
კატეგორია:დაბადებული 24 სექტემბერი
კატეგორია:ცოცხალი ადამიანები
ალანია ვლადიკავკაზი (საფეხბურთო კლუბი)

**საფეხბურთო კლუბი ალანია ვლადიკავკაზი** (, ) — რუსეთის საფეხბურთო კლუბი, რომელიც დაარსდა 1921 წელს ვლადიკავკაზში (ყოფილი ორჯონიკიძე), კომუნისტურ პერიოდში კლუბი ასპარეზობდა საბჭოთა კავშირის საფეხბურთო ჩემპიონატში, პირველი ტიტული მოიპოვა 1995 წელს. 

2014 წელს კლუბი გაკოტრდა და დაიხურა. რის შემდეგაც მისმა სარეზერვო გუნდმა ალანია-დ დაიკავა მისი ადგილი.

## გამოჩენილი ფეხბურთელები 
*  ალექსანდრე ბუბნოვი
*  ვალერი გაზაევი
*  იური გაზაევი
*  თეიმურაზ კოზიროვი
*  ვასილი კუბკოვი
*  პეტერ ნეიშტეტერი
*  ნოდარ პაპელაშვილი
*  ვლადიმერ სოჩნოვი
*  კაზბეკ ტუაევი
*  სტანისლავ ცხოვრებოვი
*  სტანისლაც ჩერჩესოვი
*  ნიკოლაი ჩიტაშვილი
*  ალექსანდრე იანოვსკი
*  სერგეი ტიმოფეევი
*  მიხეილ აშვეთია
*  ვიტალი დარასელია უმცროსი
*  გიორგი დემეტრაძე
*  მიხეილ ყაველაშვილი
*  გიორგი კაიშაური
*  ჯაბა კანკავა
*  ლევან კობიაშვილი

## რესურსები ინტერნეტში 
* .

კატეგორია:რუსეთის საფეხბურთო კლუბები
კატეგორია:სსრ კავშირის საფეხბურთო კლუბები
დადგენილება მთავრების სასარგებლოდ

**„დადგენილება მთავრების სასარგებლოდ“** () — საღვთო რომის იმპერიის კანონი, რომელიც დაამტკიცა იმპერატორმა ფრიდრიხ II-მ 1232 წლის მაისში. კანონმა გერმანიის უმაღლეს არისტოკრატიას ფართო პრივილეგიები მიანიჭა ტერიტორიული მართვის, სამართალწარმოებისა და საბაჟო გადასახადების აკრეფის სფეროში. 1220 წლის „ეკლესიის მთავრებთან შეთანხმებასთან“ ერთად „დადგენილებამ მთავრების სასარგებლოდ“ ხელი შეუწყო გერმანული საერო და საეკლესიო სამთავროების ტერიტორიული სუვერენიტეტის განვითარებას და შექმნა შემდგომში საღვთო რომის იმპერიის ფედერალიზაციის სამართლებრივი საფუძველი.

## რესურსები ინტერნეტში 
* „მთავრების სასარგებლოდ დადგენილების“ ტექსტი 
* „მთავრების სასარგებლოდ დადგენილების“ ორიგინალი  

კატეგორია:საღვთო რომის იმპერია
კატეგორია:გერმანიის სამართლის ისტორია
კატეგორია:1232
ბავარიული ვიკიპედია

**ბავარიული ვიკიპედია** — ვიკიპედიის განყოფილება ბავარიულზე. თავისუფალი ონლაინ-ენციკლოპედია. გაეშვა 2008 წელს. 2014 წლის თებერვლის მდგომარეობით ბავარიულ ვიკიპედიაში არსებობს დაახლოებით 9 ათასი სტატია.

## რესურსები ინტერნეტში
* ბავარიული ვიკიპედია

კატეგორია:ვიკიპედიები ენების მიხედვით
ოქროს გლობუსის 52-ე დაჯილდოება

**ოქროს გლობუსის 52-ე დაჯილდოება** გაიმართა 1995 წლის 21 იანვარს. მასში მონაწილეობა მიიღო 1994 წელს გამოსულმა ფილმებმა და სატელევიზიო პროდუქტებმა.

## კინო 
## რესურსები ინტერნეტში
*ოფიციალური საიტი 

კატეგორია:ოქროს გლობუსი
ფარერული ვიკიპედია

**ფარერული ვიკიპედია** — ვიკიპედიის განყოფილება ფარერულ ენაზე. თავისუფალი ონლაინ-ენციკლოპედია. გაეშვა 2004 წლის ივნისში. 2014 წლის თებერვლის მდგომარეობით ფარერულ ვიკიპედიაში არსებობს დაახლოებით 8 ათასი სტატია.

## რესურსები ინტერნეტში
* ფარერული ვიკიპედია

კატეგორია:ვიკიპედიები ენების მიხედვით
სანსკრიტული ვიკიპედია

**სანსკრიტული ვიკიპედია** — ვიკიპედიის განყოფილება სანსკრიტზე. თავისუფალი ონლაინ-ენციკლოპედია. გაეშვა 2003 წლის დეკემბერში. 2014 წლის თებერვლის მდგომარეობით სანსკრიტულ ვიკიპედიაში არსებობს დაახლოებით 10 ათასი სტატია.

## რესურსები ინტერნეტში
* სანსკრიტული ვიკიპედია 
* სანსკრიტული ვიკიპედიის მობილური ვერსია 

კატეგორია:ვიკიპედიები ენების მიხედვით
ტროპიკული ფაუნა

**ტროპიკული ფაუნა** — ეკვატორულ, სუბეკვატორულ და ტროპიკულ სარტყლებში ცხოველების ერთობლიობა. ხმელეთის ტროპიკული ფაუნა წარმოდგენილია ნოტიო ტროპიკული და ეკვატორული ტყეების, მარადმწვანე ხეშესფოთლოვანი და ფოთოლმცვივანი ტროპიკული ტყეების, სავანებისა და სხვა მცენარეულ თანასაზოგადოებებში მობინადრე ცხოველებით. ტროპიკული ფაუნის წარმომადგენლებს ახასიათებთ მთელი რიგი საერთო ნიშნები: სითბოს მოყვარულობა, ნაკლები ნაყოფიერება. სახეობების მიხედვით ტროპიკული ფაუნა სჭარბობს სხვა განედების ფაუნებს. ზოგიერთი ჯგუფი საკმაოდ გამოირჩევა თავისი მრავალრიცხოვნობით — ანტილოპები (სავანებში), ჭიანჭველები (ნოტიო ტროპიკულ ტყეებში), ტერმიტები (ყველგან). ზოგიერთი ჯგუფი მხოლოდ ტროპიკებშია გავრცელებული. ძუძუმწოვრებიდან ტროპიკულია მაიმუნების თითქმის ყველა სახეობა, ნახევრად მაიმუნები, სპილოები, მარტორქები, ჟირაფები, ტაპირები, პანგოლინები, ჭიანჭველაჭამიები, ზარმაცები, ხილიჭამია ხელფრთიანები და სხვა. ფრინველებიდან ტროპიკული ფაუნასთვის დამახასიათებელია თუთიყუშები, გუგულები, ტროგონები, ცხვირრქოსანი ფრინველები, ტუკანები, მენექტრები, კოლიბრების უმრავლესობა; ქვეწარმავლებიდან — იგუანები, ქამელეონები, გველები (უმეტესობა), ნიანგები; ამფიბიებიდან — ჭიამაგვარები, ვასაკები, ბაყაყები და სხვა. უხერხემლო ცხოველებიდან მრავალფეროვანია მორიელები, ობობები, ხოჭოები, პეპლები, სწორფრთიანები, ამათვე ეკუთვნის ბუზი ცეცე და სხვა. ოკეანის ტროპიკული ფაუნა ხასიათდება დიდი ნაირფეროვნებით. მხოლოდ (ან უმეტესად) ტროპიკებში გვხვდება ზვიგენები, სკაროსები, ზღვის კუები, ზღვის გველები, მემერგალიტე მოლუსკები და სხვა. ტროპიკული ზღვების სანაპიროებში ბინადრობენ ფრინველები — ფაეტონები და ფრეგატები. ტროპიკულ ზღვაში ძუძუმწოვრებიდან ცხოვრობენ დიუგონები და ლამანტინები.

როგორც ხმელეთის, ისე ოკეანის ტროპიკული ფაუნა წარმოდგენილია უძველესი ფორმებით. ადამიანის მოქმედების ზეგავლენით ხმელეთის ტროპიკული ფაუნა მნიშვნელოვნად დაზიანდა — მრავალი სახეობა ამოწყდა. ტროპიკული ფაუნის დაცვას დიდი მნიშვნელობა აქვს გენოფონდის შესანარჩუნებლად.

## ლიტერატურა
კატეგორია:ფაუნა
კატეგორია:ტროპიკები